open-index/open-wikipedia-markdown huggingface dataset:
Čínská studie (kniha)

***Čínská studie*** je česká kniha vydaná nakladateľstvom SVÍTÁNÍ. Anglicky originál, The China Study, je kniha z roku 2005, zaoberajúca sa vzťahom medzi konzumáciou zvieracích produktov a chorobami ako je rakovina pŕs, prostaty a hrubého čreva, cukrovka, srdcovo-cievne ochorenia, obezita, autoimúnne ochorenia, osteoporóza, degeneratívne mozgové choroby a škvrnité videnie. 

Čínska štúdia sledovala na vzorke 6500 ľudí vzťah medzi úmrtnosťou a faktormi ako sú stravovanie, životný štýl a environmentálne prostredie. Štúdium, ktoré začalo v roku 1983, bolo denníkom *The New York Times* označené ako Veľká Cena epidemiológie. Zúčastnili sa na ňom Cornellova univerzita, Oxfordská univerzita a Čínska Akadémia Preventívnej Medicíny a trvalo 20 rokov. Štúdium bolo uskutočnené v Číne, pretože má geneticky podobnú populáciu, ktorá zvykne žiť rovnakým životom na rovnakom mieste a jesť rovnaké jedlá po celý život. Nikde inde nie je tak geneticky podobná populácia s tak veľkými rozdielmi v stravovacích zvyklostiach, chorobnostných štatistikách a vplyvom prostredia.

Autori predstavujú a vysvetľujú záver štúdie, ktorá dáva do priamej súvislosti živočíšnu potravu s chorobami. Stravovacie diéty s vysokým obsahom živočíšnych proteínov (vrátane kazeínu v kravskom mlieku) sa ukázali byť priamo prepojené so srdcovo-cievnymi chorobami, rakovinou a cukrovkou typu 1.

Autori odporúčajú jesť neupravenú, vegetariánsku, surovú stravu, založenú na ovocí a zelenine. Taktiež odporúčajú vyhnúť sa konzumácii hovädzieho mäsa, hydiny, vajíčok, rýb a mlieka za účelom minimalizácie a/alebo zvrátenia vývoja chronických chorôb. Odporúčajú adekvátne množstvo slnečného žiarenia na získanie potrebného množstva vitamínu D a, v prípade úplného vyhnutiu sa mäsitej strave, výživové doplnky vitamínu B12. 

## Osem princípov jedla a zdravia
Autori popisujú ich osem princípov jedla a zdravia:

* Výživa predstavuje skombinované činnosti nespočetného množstva zložiek potravy.
* Vitamínové doplnky nie sú všeliek na dobré zdravie
* V živočíšnej potrave nie sú prakticky žiadne živiny, ktoré by neboli lepšie poskytované rastlinami.
* Gény nerozhodujú o samotných chorobách, musia byť aktivované alebo sa musia prejaviť a výživa hrá kritickú rolu v tom, či sa prejavia dobré alebo zlé gény.
* Výživa dokáže podstatne kontrolovať nepriaznivý efekt škodlivých chemikálii.
* Rovnaká výživa aká predchádza chorobám v ich ranom štádiu dokáže taktiež spomaliť alebo zvrátiť choroby v ich neskoršom štádiu.
* Výživa, ktorá je prospešná pre istú chronickú chorobu bude podporovať dobré zdravie vo všeobecnosti.
* Dobrá výživa vytvára zdravie vo všetkých oblastiach našej existencie.

## Uznanie
Kniha Čínska Studie sa okamžite stala bestsellerom a v USA označená za knihu roka.

Kategória:Vegetariánstvo
Kategória:Knihy z 2005
Zoznam najhranejších piesní slovenských rádií v roku 2010

Toto je rebríček najhranejších skladieb v slovenských rádiách zostavovaný podľa Medzinárodnej federácie fonografického priemyslu Slovenskej republiky.

Kategória:Hudba na Slovensku
Kategória:Hudobné rebríčky
Piesne
Remo Cicutto

Ing. **Remo Cicutto** (* 20. jún 1962, Piešťany) je slovenský geodet a komunálny politik.

## Komunálna politika
Od roku 2002 do roku 2014 zastával funkciu primátora Piešťan. Po víťazstve v komunálnych voľbách 27. novembra 2010, vykonával túto činnosť tretie volebné obdobie, čím je najdlhšie úradujúcim primátorom v histórii mesta. Takisto je už od roku 2005 poslancom zastupiteľstva Trnavského samosprávneho kraja za okres Piešťany, ako aj členom rady a predsedníctva ZMOS-u.

### Komunálne voľby 2010
Cicutto zvíťazil vo voľbách na primátora s jasným náskokom, získal ako nezávislý 4 237 hlasov, pričom druhý Miloš Tamajka (Smer-SD) mal len niečo vyše 2 600 a tretia Katarína Cibulková (SDKÚ-DS, KDH, Most-Híd) 1 367 hlasov. Takisto získal najviac hlasov aj v hlasovaní za poslanca mestského zastupiteľstva (1 254), no keďže sa stal primátorom, na tento post nezasadol.

### Komunálne voľby 2014
Cicuttovi sa nepodarilo obhájiť mandát primátora, kedy skončil s 2274 hlasmi až na treťom mieste za víťazom Milošom Tamajkom a Tomášom Hudcovičom, všetci kandidovali ako nezávislí kandidáti. Naďalej pôsobí ako mestský poslanec.

## Rodina
Rodina Cicuttovcov sa do Piešťan prisťahovala na začiatku 20. storočia z Talianska ako kamenári a stavitelia. Je druhýkrát ženatý a má tri deti.

## Volebné výsledky
### Komunálne voľby
Ako kandidát za primátora a poslanca mesta Piešťany.
* 2002 – Primátor mesta Piešťany: 2 124 hlasov, 1. miesto – **zvolený**
* 2006 – Primátor mesta Piešťany: 4 898 hlasov, 1. miesto – **zvolený**
* 2010 – Primátor mesta Piešťany: 4 237 hlasov, 1. miesto – **zvolený**; poslanec: 1 254 hlasov – mandát nezastával, keďže bol primátor
* 2014 – Primátor mesta Piešťany: 2 274 hlasov, 3. miesto – nezvolený; poslanec: 1 301 hlasov – **zvolený**
* 2018 – Poslanec: 2 155 hlasov (1. miesto) – **zvolený**

### Voľby do VÚC
Ako kandidát na poslanca za obvod Piešťany.
* 2005 - Poslanec TTSK: 1 743 hlasov, 4. miesto - **zvolený**
* 2009 - Poslanec TTSK: 2 804 hlasov, 1. miesto - **zvolený**
* 2013 - Poslanec TTSK: 2 007 hlasov, 2. miesto - **zvolený**
* 2017 - Poslanec TTSK: 3 698 hlasov, 1. miesto - **zvolený**

## Referencie


Kategória:Osobnosti z Piešťan
Kategória:Poslanci Trnavského samosprávneho kraja
Kategória:Slovenskí komunálni politici
Kategória:Primátori Piešťan
Kategória:Absolventi Slovenskej technickej univerzity v Bratislave
Kategória:Slovenské osobnosti talianskeho pôvodu
Hotel Slovakia Žilina

**Hotel Slovakia Žilina** sa nachádza v centre krajského mesta Žilina, v blízkosti jeho historickej časti na námestí Ľudovíta Štúra.

## Prevádzka hotela
Hotel je prevádzkovaný v kategórií hotel ***, čo mu zodpovedá aj jeho vybavenie. Na izbách a apartmánoch je celkovo 212 lôžok a 150 prísteliek, na každej izbe hostia nájdu káblovú televíziu, minibar, wi-fi internetové pripojenie, trezor a kúpeľňu. Ďalej sú súčasťou ponuky hotela konferenčné centrum (s kongresovou halou pre maximálne 500 osôb), monitorované parkovisko, fitnes a wellness centrum a nočný bar. Hotelová reštaurácia sa zameriava na slovenskú a medzinárodnú kuchyňu.

Manažment hotela Slovakia nesúhlasne vystupoval vo veci výstavby susedného nákupného centra Aupark a viacnásobne vyjadril výhrady voči stavebnému konaniu.

## Architektúra
Architektom hotela Slovakia v Žiline bol tím Stanislav Toman, Otto Sedlák, Gabriela Cimmermanová, ktorému bola za ich prácu v roku 1981 udelená architektonická cena Dušana Jurkoviča. V roku 1981 bol aj hotel otvorený ako vtedy najväčší a najmodernejší žilinský hotel.

## Externé odkazy
* Hotel Slovakia Žilina - oficiálna webstránka

## Referencie

Kategória:Hotely na Slovensku
Kategória:Stavby v Žiline
Kategória:Architektúra z 1981
Kategória:Diela ocenené Cenou Dušana Jurkoviča
Châlons-en-Champagne

**Châlons-en-Champagne** je francúzske mesto v departemente Marne, regióne Grand Est. Je zároveň hlavným mestom tohto regiónu.

Dominantou mesta je kostol Notre-Dame-en-Vaux.

## Dejiny
Neďaleko mesta pravdepodobne ležali Katalaunské polia, na ktorých prebehla v roku 451 bitka v ktorej bol zastavený postup kráľa Atilu na západ.

V stredoveku bolo mesto spravované biskupmi a to viedlo k potlačeniu mešťanstva a obmedzeniu hospodárskeho rozvoja mesta. To malo za následok, že agrárny priemysel je dominantným priemyslom až do súčasnosti.

## Osobnosti mesta
* Antoine de Chézy (* 1718 – † 1798), hydrológ a autor tzv. Chézyho rovnice
* Nicolas Appert (* 1749 – † 1841),  vynálezca
* Adelbert von Chamisso (* 1781 – † 1838), nemecký básnik a botanik
* Jean Cabut (* 1938 – † 2015), karikaturista

## Partnerské mestá
*  Bobo-Dioulasso, Burkina Faso
*  Ilkeston, Spojené kráľovstvo
*  Mirabel, Kanada
*  Neuss, Nemecko
*  Razgrad, Bulharsko
*  Wittenberge, Nemecko

## Iné projekty

## Externé odkazy
Oficiálna stránka 

## Zdroj

Kategória:Mestá v regióne Grand Est
Kategória:Obce v departemente Marne
József Nagy (politik)

Ing. **József Nagy** (* 11. marec 1968, Dunajská Streda) je slovenský ekonóm a politik. Od roku 2010 krátko poslanec NR SR, neskôr minister životného prostredia SR. Vo voľbách do NR SR v marci 2012 kandidoval na kandidátke MOST-HÍD na 14. mieste. Od roku 2014 do roku 2019 pôsobil ako europoslanec.

## Život
József Nagy absolvoval Vysokú školu ekonomickú v Bratislave. 
Pôsobil na postoch riaditeľa spoločnosti Dunstav v Dunajskej Strede, 4P publications, Therma a ako predseda predstavenstva v Agrostav Komárno a Therma.

Jeho manželka je spisovateľka Petra Nagyová-Džerengová, majú štyri deti.

## Politická činnosť
Po parlamentných voľbách v roku 2010 sa stal poslancom NR SR za stranu MOST-HÍD. Mandátu sa vzdal pre nezlučiteľnosť funkcií, keď počas októbra 2010 pôsobil ako štátny tajomník na ministerstve pôdohospodárstva.

Dňa 2. novembra 2010 ho prezident menoval do funkcie ministra životného prostredia. Ministerstvo obnovilo svoju činnosť k 1. novembru odčlenením od ministerstva pôdohospodárstva. József Nagy za svoje priority označil protipovodňové opatrenia. Vyjadril sa, že sa pokúsi získať doplatok vo výške 15 mil. eur za kauzu predaja emisných kvót od spoločnosti Interblue Group, ktorý uskutočnil jeho predchodca Ján Chrbet.

Ako minister presadzoval tzv. zelenú tripartitu, tj. spojenie mimovládnych organizácii a obcí, ktoré by mali pôsobiť v agende ministerstva..

Vo v krajských voľbách v roku 2013 kandidoval za poslanca a získal 8 794 hlasov, čo bolo najviac nielen v Trnavskom kraji, ale na celom Slovensku.

## Referencie

## Iné projekty

Kategória:Osobnosti z Dunajskej Stredy
Kategória:Slovenskí politici
Kategória:Štátni tajomníci Ministerstva pôdohospodárstva a rozvoja vidieka Slovenskej republiky
Kategória:Ministri životného prostredia Slovenskej republiky
Kategória:Politici MOST-HÍD
Kategória:Poslanci NR SR (2010 – 2012)
Kategória:Slovenskí europoslanci (2014 – 2019)
Kategória:Poslanci Trnavského samosprávneho kraja
Slávik 2010

**Slávik 2010** je udeľovanie cien populárnej hudby, ktoré sa uskutočnilo 26. novembra 2010 v Starej tržnici v Bratislave. Moderátormi večera boli Filip Tůma a Vera Wisterová. Vyhlasovateľom ankety je jej hlavný organizátor – FORZA, a.s. v spolupráci s agentúrou OKLAMČÁK Production a TV Markíza.

## Hlasovanie
O víťazoch rozhodli diváci, a to krátkymi textovými správami, kupónmi a hlasovaním cez internet. 

## Pozri aj
Zlatý slávik

Kategória:Anketa Slávik
Le Puy-en-Velay (obec)

**Le Puy-en-Velay** je francúzska obec, ktorá sa nachádza v regióne Auvergne, hlavné mesto departementu Haute-Loire. 

Má cca 20 000 obyvateľov, pretekajú ním rieky Borne a Loira. Meno Le Puy en Velay znamená vztýčené v údolí a za tento názov vďačí niekoľkým vyhasnutým sopečným komínom okolo ktorých je postavené. 

Je významným historickým pútnickým centrom a dôležitým zastavením na jednej z trás Svätojakubskej pútnickej cesty na území Francúzska, ktoré sú od roku 1998 zapísané na zoznam svetového dedičstva UNESCO.

Obec je známa svojim stredovekým festivalom *Roi de l'Oiseau* konaným každý rok v polovici septembra.

## Osobnosti
* Marion Bartoliová (* 1984), tenistka

## Partnerské mestá
*  Brugherio, Taliansko
*  Mangualde, Portugalsko
*  Meschede, Nemecko
*  Tonbridge, Spojené kráľovstvo
*  Tortosa, Španielsko

## Referencie


## Iné projekty

## Externé odkazy
Oficiálna stránka

## Zdroj

Kategória:Obce v departemente Haute-Loire
Kategória:Katolícke pútnické miesta
Adrian Monk

**Adrian Monk** je fiktívny bývalý policajt sanfranciskej polície a hlavná postava detektívneho seriálu Monk. V seriáli ho stvárňuje herec Tony Shalhoub. Adrian sa nevie spamätať z tragickej smrti  svojej ženy Trudy Anne, ktorá zahynula pri výbuchu auta. Trpí obsedantno – kompulzívnou poruchou a rôznymi fóbiami. Začne pracovať ako policajný konzultant a kapitánovi Lelandovi Stottlemeyerovi a poručíkovi Randymu Disherovi pomôže vyriešiť aj ten najkomplikovanejší kriminálny prípad. Pri práci mu pomáha asistentka Sharona Flemingová, po jej odchode v polovici tretej série ju nahradila Natalie Teegerová. Vražda Trudy je vyriešená až v poslednej časti seriálu (Mr. Monk and the End).

## Rodina
Adrian sa narodil 15. októbra 1959. Monkov otec Jack Monk opustil rodinu keď mal Adrian 8 rokov a potom sa s ním stretol po 39 rokoch v epizóde Pán Monk sa stretne s otcom (Mr. Monk Meets His Dad). Otec Adrianovi povie, že okrem vlastného brata Ambrosa má aj nevlastného – Jacka Monka juniora. Adrian sa s ním stretne v epizóde *Druhý brat pána Monka* (Mr. Monk´s Other Brother), kedy mu pomôže očistiť jeho meno od podozrenia z vraždy.

## Fóbie
Monk sa bojí rôznych vecí  – hadov, mlieka, výšky, tlačenice, zubárov a trpí rôznymi fóbiami napr. klaustrofóbiou. Raz sa zmienil až o 312 fóbiách. 

## Priatelia a známi
*Sharona Flemingová* – bývala asistentka 

*Natalie Teegerová* – nová asistentka 

*kapitán Leland Stottlemeyer* – Monkov bývalý šéf 

*poručík Randall Disher* – asistent kapitána Stottlemeyera

*Dr. Charles Kroger* – Monkov psychoterapeut (na konci 6.série zomrel)

*Dr. Neven Bell* – Monkov nový psychoterapeut (7. – 8.séria) 

*Harol Krenshaw* – spolupacient 

*Kevin Dorfman* – Monkov sused

Kategória:Fiktívni detektívi
Kategória:Filmové postavy
Dungeons & Dragons

**Dungeons & Dragons** (D&D) je fantasy hra na hrdinov (RPG), pôvodne navrhnutá Gary Gygaxom a Dave Arnesonom a vydaná spoločnosťou Tactical Studies Rules (TSR). Od roku 1997 hru publikujú Wizards of the Coast.
Vydanie D&D sa všeobecne  považuje za začiatok moderných hier na hrdinov a role-playing priemyslu.

D&D sa vyvinulo z tradičného wargamingu, kde hráči ovládali celé armády alebo vojenské oddiely. Namiesto nich tu však hráč dostáva do rúk osud jedinej postavy - hrdinu, ktorý sa vydáva na fantastické dobrodružstvá. Dungeon Master (Pán Jaskyne, Dejmajster) slúži ako rozhodca, rozprávač a stvoriteľ, vytvárajúci a ovládajúci svet, v ktorom sa príbeh odohráva. Postavy hráčov obyčajne tvoria družinu, ktorá tento svet preskúmava, komunikuje s jeho obyvateľmi a koná hrdinské skutky. Spoločnými silami riešia problémy, hádanky a konflikty, vrhajú sa do bojov, zbierajú skúsenosti a zhromažďujú bohatstvo. V priebehu hry získavajú skúsenostné body (experience points), vďaka ktorým sa postupne stávajú silnejšími a získavajú nové zručnosti a schopnosti.

Veľký úspech tohoto systému viedol k vytvoreniu mnohých podobných hier, no D&D si napriek konkurencii stále udržiava dominantné postavenie. V roku 1977 sa systém rozdelil na dve vetvy: voľný a upravovateľný Dungeons & Dragons a prísnejší a štruktúrovanejší Advanced Dungeons & Dragons (AD&D). V 1989 bola publikovaná druhá edícia AD&D.2. V roku 2000, s príchodom 3-tej edície, sa z AD&D stal hlavný systém hry a   premenoval sa opäť na Dungeons & Dragons. Tieto pravidlá sa tiež stali základom pre d20 Systém, ktorý je voľne prístupný pod Open Game License aj pre iných vydavateľov. D&D edícia 3.5 bola vydaná v Júni 2003. 4-tá edícia bola vydaná v roku 2008 a zatiaľ najnovšie vydanie, 5. edícia D&D, bola vydaná v druhej polovici roku 2014.

Od roku 2006 je D&D najznámejšou a najpredávanejšou hrou na hrdinov. Odhaduje sa, že ju hralo cez 20 miliónov hráčov a zarobila viac ako 1 miliardu dolárov na predaji kníh a herných doplnkov. Hra je totiž podporovaná množstvom predvytvorených dobrodružstiev a celých svetov, určených pre bežné hráčske skupiny.

D&D je držiteľom mnohých ocenení a bol preložený do viacerých jazykov.

## Iné projekty


Kategória:Hry s hracími kockami
Veľký bazár

**Veľký bazár** môže byť:

* turecká tržnica, pozri Veľký bazár (Istanbul)
* iránska tržnica, pozri Veľký bazár (Teherán)
* francúzsky film Claude Zidiho z roku 1973, pozri ''Veľký bazár'' (film)
Sled (teória grafov)

náhľad|Graf G
## Sled
**Sled**om dĺžky **n** v grafe **G** nazývame striedavú postupnosť vrcholov x_i a hrán h_i grafu x_0,h_1,x_1,h_2,...,x_{n-1},h_n,x_n kde hrana h_i je incidentná s vrcholmi x_{i-1}, aj x_i (i=1,2,...,n), pričom ak h_i nie je slučka, tak x_i \neq x_{i-1}. 
Napr. na obrázku v grafe G existuje sled 6, 64, 4, 45, 5, 52, 2, 25, 5 s dĺžkou 4.

## Ťah

Ťahom v grafe nazývame sled, v ktorom sa každá hrana objavuje najviac raz. Ťah, v ktorom x_0 = x_n sa nazýva uzavretý, ináč sa nazýva otvorený. Vyššie uvedený príklad sledu teda nie je ťahom, pretože hrana 52 sa v ňom objavuje dvakrát. Naproti tomu, ťahom je postupnosť (opäť v grafe G na obrázku) 6, 64, 4, 43, 3, 32, 2, 21, 1, 15, 5, 54, 4 s dĺžkou 6, pretože obsahuje navzájom rôzne hrany. V tomto prípade neplatí x_0 = x_n teda ide o otvorený ťah. Avšak postupnosť 4, 43, 3, 32, 2, 25, 5, 54, 4 je uzavretým ťahom s dĺžkou 4, pretože platí x_0 = x_n.

## Cesta
Sled, v ktorom sa každý vrchol vyskytuje najviac raz, nazývame cestou. Ani jeden z hore uvedených sledov nie je cestou. Cestou v grafe G na obrázku je napr. postupnosť 6, 64, 4, 45, 5, 51, 1 s dĺžkou 3. Z definície cesty vypláva, že žiadna cesta neobsahuje tú istú hranu dvakrát, pretože každý vrchol môže byť v ceste obsiahnutý maximálne raz. Cesta je teda sledom, v ktorom je každý vrchol a každá hrana obsiahnutá práve raz. 

## Pozri aj
* Vrchol (teória grafov)
* Graf (matematika)

## Literatúra
* Znám, Š: Kombinatorika a teória grafov. Bratislava, Matematicko-fyzikálna fakulta Univerzity Komenského. 1982, s. 39

Kategória:Teória grafov
Medical Valley EMN

**Medical Valley EMN** je vedecký park v Erlangene v Bavorsku v metropolitnej oblasti mesta Norimberg, jednej z jedenástich metropolitných oblastí Nemecka. Zaoberá sa zdravotníckou technikou.  

## História
Medical Valley EMN vznikol v roku 2003.

## Zakladatelia

## Partneri Medical Valley

## Externé odkazy
www.medical-valley-emn.de , 

Kategória:Vedecké parky v Nemecku
Kategória:Erlangen
Kategória:Bavorsko
United States Environmental Protection Agency

náhľad|Logo agentúry EPA.
[thumb|Ústredie agentúry vo [Washington, D.C.|Washingtone, D.C.]]

**Agentúra pre ochranu životného prostredia** ( skrátene *EPA* či *USEPA*) je agentúra, spadajúca pod Federálnu vládu Spojených štátov amerických, poverená ochranou ľudského zdravia  a životného prostredia; vzduchu, vody a zeme.

EPA začala operovať 2. decembra 1970, po založení prezidentom USA Richardom Nixonom. V súčasnosti má asi 17 tisíc zamestnancov, 10 regionálnych pobočiek a 27 laboratórií. 

## Externé odkazy
* Environmental Protection Agency čo o sebe uvádza na vlastných stránkach
* US EPA o vlastnej histórii

## Zdroj

Kategória:Federálne agentúry USA
Kategória:Ekologické organizácie
Kategória:Organizácie založené v 1970
Technopark Zürich

náhľad|Podnikateľská budova Technopark
**Technopark Zürich** je vedecký park, ktorý vznikol v roku 1993. Park je financovaný z čisto súkromných zdrojov. Nachádza sa v najväčšom meste Švajčiarska, v Zürichu, v blízkosti technickej vysokej školy *Eidgenossische Technische Hochschule Zürich*. Termín *Technopark* je od roku 1995 zaregistrovaný vo švajčiarskom registri ochranných známok. Chránená je slovná ako aj obrazová známka. Technopark vydáva vlastný časopis *Leader*, ktorý zahŕňa aktuálne problémy v oblasti podnikania, inovácií, transferu technológií a zameriava sa na životné prostredie.

## Charakteristika a služby
Pôsobí tu viac ako 250 firiem, poskytovateľov služieb, výskumných a vzdelávacích inštitúcií, ktorí zamestnávajú 1750 zamestnancov. Technopark podporuje vytváranie sietí medzi vzdelávacími inštitúciami, podnikmi, podnikaním v tuzemsku i zahraničí. Okrem prenájmu priestorov ponúka komplexné poradenstvo, koučovanie, počiatočné konzultácie pre začínajúce podniky a stravovacie služby.

## Správna rada a jej členovia
Najvyšším orgánom je správna rada, ktorá rozhoduje o rozdeľovaní priestorov nájomcom. Členovia správnej rady (2012) sú Alois Weibe; Dr. Martin Zollinger; Martin Signer; Andres Wernerl; Armin Isler.

## Súčasní nájomcovia
*ETH Zürich Immobilien*; *Football Academy Zürich GmbH*; *Internet Services Inc.*; *OMEX AG*; *Quality Management Network GmbH*; *RMB Engineering AG*; *Smart Protect AG*; *TODT Architekten*; *Weltraumbiologie*.

## Nadácia Technopark Zürich
Nadácia Technopark Zürich je nezisková organizácia a bola založená v roku 1988. Podporuje mladých podnikateľov v procese výstavby a výkonu rôznych projektov. Transfer technológií prebieha na troch úrovniach: Univerzitné projekty; Vývoj nových technológií – orientované na mladé podniky; Školenia.

## Referencie

## Externé odkazy
Oficiálna stránka , 

Kategória:Vedecké parky vo Švajčiarsku
Kategória:Zürich
John Henry Constantine Whitehead

**John Henry Constantine Whitehead** (* 11. november 1904, Čennaj, India - † 8. máj 1960, Princeton, New Jersey, USA), známy väčšinou ako **J. H. C. Whitehead** alebo ako **Henry Whitehead**, bol britský matematik, jeden zo zakladateľov teórie homotópií. Pracoval tiež v oblasti diferenciálnej topológie.

## Zdroj

Kategória:Britskí matematici
Hearst Tower

**Hearst Tower** je mrakodrap v newyorskej štvrti Manhattan. 

## Opis

Má 42 poschodí a výšku 182 metrov. Výstavba prebiehala v rokoch 2003 - 2006 podľa návrhu firmy Foster and Partners. Budova bola postavená na mieste bývalej šesťposchodovej budove Hearst Magazine Building, z ktorej je zachované iba obvodové murivo. Vďaka trojuholníkovej oceľovej konštrukcii (tzv. systém Diagrid) bolo ušetrených 21% oceľe, ako keby bola budova stavaná klasickým spôsobom. Z 90% bola použitá recyklovaná oceľ. Jeden trojuholník má výšku 16,5 m (4 poschodia tejto budovy).

V budove je svetové sídlo mediálneho konglomerátu Hearst Corporation, ktorý do budovy presťahoval viaceré svoje publikačné a komunikačné spoločnosti, napríklad *[[Cosmopolitan (časopis)|Cosmopolitan]]*, *[[Esquire (časopis)|Esquire]]*, Marie Claire, Harper's Bazaar, Good Housekeeping, Seventeen a *[[San Francisco Chronicle]]*.

## Referencie


## Pozri aj
* Zoznam najvyšších budov v New Yorku

## Iné projekty

## Zdroj

Kategória:Mrakodrapy v New Yorku
Kategória:Architektúra z 2006
Seagram Building

**Seagram Building** je mrakodrap v New York City v časti Midtown Manhattan. Nachádza sa na Park Avenue medzi 52. a 53. ulicou. Bol navrhnutý nemeckým architektom Ludwigom Miesom van der Rohemom, v spolupráci s američanom Philipom Johnsonom. Výstavba budovy začala v roku 1954 a bola dokončená v roku 1958. Je 157 metrov vysoká s 38 podlažiami. Investorom bola kanadská liehovarnícka spoločnosť Joseph E. Seagram's & Sons. V roku 1983 budovu odkúpila spoločnosť Lehman Brothers.

## Architektúra
Táto stavba, a Internacionálny štýl, v ktorom bola postavená, mala veľký vplyv na americkú architektúru. Jedným z charakteristických rysov štýlu bolo vyjadriť či formulovať konštrukcie budov externe. Seagram Building, rovnako ako prakticky všetky veľké stavby z doby, bola postavená z oceľového rámu. Bolo použitých 1500 ton bronzových nosníkov aby sa zdôraznila konštrukcia na fasáde.

Po dokončení budovy bola Seagram Building jedným z najdrahších mrakodrapov tej doby, hlavne vďaka použitiu kvalitných materiálov a drahému vnútornému vybaveniu vrátane bronzu, travertínu a mramoru. Interiér bol navrhnutý tak, aby bola zaistená súdržnosť s externými prvkami.

## Iné projekty

## Zdroj

Kategória:Mrakodrapy v New Yorku
Kategória:Architektúra z 1958
TechTown Detroit

náhľad|Budova v TechTown
**TechTown** je americký vedecko-technologický park v Detroite v Michigane. Park leží na hranici dvoch štvrtí *Midtown* a *New Center*, na ploche 17,40 hektárov. Bol navrhnutý ako výskumný a technologický park pre stimuláciu rastu pracovných miest a vytváranie malých podnikov, podporu podnikateľov a rozvoj firiem v rozvíjajúcich sa odvetviach. 

## História
General Motors na začiatku daroval bývalú budovu *Chevy Creative Services Building* univerzite Wayne State University, čo predstavovalo prvú fázu rozvoja výskumného a technologického parku *TechTown*. Historická budova pri 440 Burroughs prezývaná ako *Tech One*, bola ponúknutá ako inkubačný priestor pre nové technologické spoločnosti a ako sídlo pre zamestnancov TechTown. V decembri v roku 2009 vedenie parku oznámilo, že bývalá *Dalgleish Cadillac Building* na 6160 Cass Avenue sa stane, jeho ďalším podnikateľským inkubátorom ako *TechTwo*. Obe budovy *TechOne* aj *TechTwo* sú bývalé budovy General Motors navrhnuté priemyselným architektom Albertom Kahnon v roku 1927.

## Externé odkazy
Oficiálna stránka 

Kategória:Vedecké parky v USA
Kategória:Stavby v Michigane
Harry Potter a Dary smrti (film)

***Harry Potter a Dary smrti*** () je dvojdielny fantasy film, adaptácia rovnomenného románu britskej spisovateľky J. K. Rowlingovej. Ide o siedmy a posledný film zo série o čarodejníckom učňovi Harrym Potterovi. Nakrúcanie sa  začalo vo februári 2009.

Film je rozdelený na dva samostatné diely. Premiéra prvej časti sa konala na londýnskom námestí Leicester Square 11. novembra 2010, uvedenie druhého dielu bolo oznámené na 15. júla 2011. Scenár k obom častiam napísal Steve Kloves, ktorý napísal scenáre ku všetkým filmom o Harrym Potterovi (okrem filmu piateho), film režíroval David Yates, ktorý režíroval aj predchádzajúce dva filmy. Producentmi oboch častí sú David Heyman a David Barron.

## Dej
Harry Potter a Relikvie Smrti – časť 1" je filmová adaptácia prvej polovice poslednej knihy v sérii Harryho Pottera od J.K. Rowlingovej. Rozpráva príbeh o Harrym Potterovi, ktorý sa spolu so svojimi vernými priateľmi Ronom Weasleyom a Hermionou Grangerovou rozhodne splniť úlohu zadanú mu osudom - nájsť a zničiť sedem Horcruxov, ktoré udržiavajú Lorda Voldemorta v nesmrteľnom stave.

Po smrti Albusa Dumbledorea sa Harry rozhodne opustiť Bradavice a hľadať Horcruxy, aby oslabil Voldemortovu moc. Jeho cesta je plná nebezpečenstva a prekážok, pričom je neustále prenasledovaný smrťožrútmi a temnými silami, ktoré sú na stopách všetkých, ktorí sa postavia Voldemortovi.

V priebehu príbehu sa vzťahy medzi postavami prehlbujú, zatiaľ čo sa Harry, Ron a Hermione spoliehajú jeden na druhého viac ako kedykoľvek predtým. Sú konfrontovaní s ťažkosťami a nebezpečenstvom, no zároveň sa učia o sebe a o svojom odhodlaní v boji proti temným silám.

## Referencie


## Zdroj

Kategória:Britské filmy
Kategória:Filmy USA
Kategória:Filmy z 2010
Kategória:Filmy podľa knihy
Kategória:Filmy podľa názvu
Kategória:Harry Potter
Kategória:Filmy Warner Bros.
Kategória:Filmy režírované Davidom Yatesom
Ornella Muti

thumb|Ornella v roku 2000

**Ornella Muti** (* 9. marec 1955, Rím), rodným menom **Francesca Romana Rivelliová** (neprechýlene Francesca Romana Rivelli), je talianska herečka a bývalá modelka.

## Život
Jej otec bol neapolský novinár, matka Ruska. Má staršiu sestru Claudiu (1951). V mladosti pracovala ako modelka. Debutovala filmom  *Najkrajšia manželka* (La Moglie più bella, 1970). 

Bola dvakrát vydatá, najskôr za Alessia Orana v rokoch 1975-1981 (hrali spolu v debutovom filme) a neskôr za Federika Facchinettiho (1988-1996). Od roku 1998 žije s plastickým chirurgom Stefanom Piccolim. Jej najstaršia dcéra Naike Rivelli je tiež modelkou a herečkou.

V roku 1994 ju čitatelia časopisu *Class* zvolili za najkrajšiu ženu sveta. V roku 2008 uviedla novú kolekciu vlastných šperkov a otvorila nové obchody v Paríži, Miláne, Ríme, Rige, Moskve a Alma Ate. Prsia má poistené na sumu 350 000 dolárov.

## Výber z filmografie
* 1970 - Najkrajšia manželka (La Moglie più bella) IT	 
* 1976 - Posledná žena (La Dernière femme), (Ultima donna, L') IT-FR 
* 1971 - Il Sole nella pelle 
* 1973 - Le Monache di Sant'Arcangelo (Jeptišky od sv. Archanděla)
* 1974 - Romanzo popolare 
* 1970 - Appassionata 
* 1975 - Leonor 
* 1975 - La stanza del vescovo
* 1977 - Mort d'un pourri 
* 1977 - I nuovi mostri
* 1979 - Život je krásny (La Vita è bella)
* 1987 - Kronika ohlásenej smrti (IT-FR)
* 1984 - Swannova láska  (Fr-SRN) 
* 1982 - Dievča z Terstu (IT) 
* 1980 - Láska a peniaze (USA)
* 2002 - Hotel (UK) 
* 2001 - Posledný agent (USA) 
* 2001 - Hotel (UK) 
* 1998 - Gróf Monte Christo  (FR) 
* 1992 - Bol raz jeden zločin (USA)
* 1992 - Nevolaj ma Omar  (IT) 
* 1992 - Najmä v nedeľu (IT) 
* 1991 - Oscar (USA)
* 2000 - Jediná veľká láska (IT-SP)
* 2004 - On the Run: Trilogy 1 
* 2004 - An Amazing Couple: Trilogy 2 
* 2004 - After the Life: Trilogy 3 
* 2004 - The Heart Is Deceitful Above All Things  

## Externé odkazy
* Ornella na Internet Movie Database
* Ornella na ČSFD 
* Ornella Muti na Filmovej databáze

## Iné projekty

## Zdroj
* 

Kategória:Talianske filmové herečky
Kategória:Talianske modelky
Kategória:Osobnosti z Ríma
Antoine de Chézy

**Antoine de Chézy** (* 1. september 1718, Châlons-sur-Marne, Francúzsko – † 5. október 1798, Paríž) bol francúzsky hydrológ a autor tzv. Chézyho rovnice pre výpočet rýchlosti prúdenia kvapalín.

Študoval na *[[École nationale des ponts et chaussées|École des Ponts et Chaussées]]*. Neskôr sa podieľal na stavbe *Canal de Bourgogne*.

## Externé odkazy
Antoine de Chézy v Encyklopédii Britannica

## Zdroj

Kategória:Narodenia v 1718
Kategória:Úmrtia v 1798
Kategória:Francúzski vedci
CFK Valley Stade

**CFK Valley Stade e. V.** je spolok zastrešujúci viaceré firmy podnikajúce v oblasti kompozitných materiálov. Jeho sídlo sa nachádza v meste Stade v spolkovej krajine Dolné Sasko, v metropolitnej oblasti Hamburgu. Svoju činnosť zameriava na ľahké konštrukcie a výrobné technológie pre kompletné spektrum použitia uhlíkových vlákien. Dôraz kladie predovšetkým na diely využívané pre stavbu lietadiel, lodí, železníc a automobilový priemysel. 

## Ciele
* Systematická snaha o spoluprácu v oblasti výroby a využitia uhlíkových vlákien, know-how poskytovateľa výskumu, vývoja a výroby
* Spoločné public relations a marketing
* Účasť na medzinárodných a národných rozvojových projektoch, ktoré sú financované prostredníctvom štátu a jeho orgánov

## Spoločnosti združené v CFK Valley Stade e. V.

## Výskumné inštitúcie združené v CFK Valley Stade e. V.
* Technická univerzita Hamburg-Harburg
* Technologická univerzita Delft
* Technická univerzita Clausthal
* Technická univerzita Carol-Wilhelmina v Braunschweigu

## Externé odkazy
*  Oficiálna stránka spoločnosti , 

Kategória:Vedecké parky v Nemecku
Kategória:Dolné Sasko
Nicolas Appert

**Nicolas Appert** (* 17. november 1749, Châlons-en-Champagne, Francúzsko - † 5. jún 1841, Massy) bol francúzsky vynálezca, ktorý na prelome 18. a 19. storočia vyvinul metódu konzervovania potravín na základe kombinácie ich uskladnenia v hermeticky uzatvorenej nádobe a tepelnej sterilizácie.

Je po ňom pomenovaná *Nicolas Appert Award* (Cena Nicolasa Apperta), ktorú od roku 1942 udeľuje chicagske oddelenie Inštitútu potravinárskych technológií (*Institute of Food Technologists*) za dlhodobý prínos v bádaní v oblasti potravinárskych technológií. 

## Externé odkazy
* Oficiálna stránka 
* Nicolas Appert na ''Encyclopaedia Britannica online''

## Zdroj

Kategória:Francúzski vynálezcovia
Kategória:Konzervovanie
Kategória:Osobnosti na francúzskych poštových známkach
Tortosa

thumb|Tortosa

**Tortosa** () je hlavné mesto comarcy Baix Ebre v provincii Tarragona v Katalánsku v Španielsku. Leží  na rieke Ebro. Má 35 143 obyvateľov (31. 12. 2008). 

## Dejiny
Mesto obliehali Mauri, ktorých porazil gróf Ramon Berenguer IV. z Barcelony v roku 1148 za pomoci miestnych žien. Obyvateľky mesta neskôr vyznamenal Rádom sekery.

## Partnerské mestá
*  Alcañiz, Španielsko, 1972
*  Avignon, Francúzsko, 1968
*  Le Puy-en-Velay, Francúzsko, 2005
*  Tartus, Sýria, 2007
*  Vercelli, Taliansko, 2003

## Iné projekty

## Externé odkazy
Oficiálna stránka

## Zdroj

Kategória:Mestá v Španielsku
Juraj Bartoš (hudobník)

**Juraj Bartoš** (* 22. august 1967, Bratislava, Slovensko) je slovenský hudobník, hráč na trúbku a zakladateľ aj vedúci orchestra Bratislava Hot Serenaders.

## Diskografia
### Diskografia s Bratislava Hot Serenaders
* 1996: *[[Prvé rendez - vous]]* - , CD
* 2001: *[[Ja som optimista]]*  - Forza Music, CD
* 2002: *[[Celý svet sa mračí]]* - Forza Music, CD
* 2003: *[[Cotton Club Stomp]]*- Forza Music, CD
* 2003: *[[Milan Lasica & Bratislava Hot Serenaders]]* - Forza Music, DVD 
* 2006: *[[Broken Record]]* - , CD
* 2008:  *Take It Easy* - , CD

## Sólové albumy
* *Hradištská kapela a Juraj Bartoš - [[Hradištská kapela]]*  - CD
* 2004: *Gershwin for Trumpet - Juraj Bartoš, [[Peter Breiner]]* - Naxos, CD
* 2008: *Works for Trumpet and Organ - [[Ján Vladimír Michalko]] a Juraj Bartoš* - Diskant DK0106-2131, CD (Tomaso Albinoni, Max Reger, Henri Tomasi, Ľubica Salamon-Čekovská)
* 2009: *Hot House - Jazz na hradě* - Multisonic 741941073622, CD, (Juraj Bartoš - trumpet, flugelhorn, Radovan Tariška - saxophone, Ondrej Krajňák - piano, Tomáš Baroš - double-bass, Marián Ševčík - drums, David Hodek - drums, Gabriel Jonáš - piano)
* 2021: *Symphonic Sessions* - RTVS, Fabart, CD

### Iné
* 1987 *[[Je to stále tak]]* - Peter Lipa, Opus, trúbka
* 1992 *[[Chýbaš mi...]]* - Robo Grigorov - Slovart Records, trúbka
* 1999 *Organová nálada* - AP Projekt, MC, CD, trúbka

## Referencie

## Iné projekty

## Externé odkazy
* Profil na stránkach Hudobného centra
* Juraj Bartoš - osobnosti.sk
* Profil interpreta - Juraj Bartoš - diskant.sk
* Rozhovor korzar.sme.sk: Juraj Bartoš: "Hudba, to je zábava"

Kategória:Slovenskí džezoví hudobníci
Kategória:Slovenskí džezoví speváci
Kategória:Slovenskí trubkári
Kategória:Osobnosti z Bratislavy
Rád sekery

thumb|Znak Rádu sekier
**Rád sekery** () alebo **Rád paní z Tortosy** bol prvým ženským rytierskym rádom, ktorý roku 1149 založil barcelonský gróf Ramon Berenguer IV.

Rád bol založený počas reconquisty, po obliehaní Tortosy v roku 1148  Maurmi, kedy ženy zachránili mesto tým, že sa prezliekli za mužov, ozbrojili sa sekerami a zahnali nájazdníkov. K pocte týchto statočných žen vtedy gróf založil prvý rytiersky rád výhradne pre ženy. Jeho členky obdaroval radou privilégií a oslobodil ich od daní.

Rád bol vyhradený len pre uvedené obrankyne a ich dcéry. Jeho symbolom bola červená sekera.

## Literatúra
*Hermann Weiss, *Kostümkunde: Geschichte der Tracht und des Geräthes im Mittelalter vom 4ten bis zum 14ten Jahrhundert*, Ebner & Seubert, Stuttgart, 1864, S. 722
*Ökonomische Enzyklopädie von J. G. Krünitz, 1773 - 1858
* Neuestes Damen-Konversations-Lexikon, Roßberg, Leipzig, Verlag der Roßberg’schen Buchhandlung, 1856  

## Zdroj

Kategória:Rytierske rády
Kategória:Dejiny Španielska
Láska, pivo, anjel, smútok

***Láska, pivo, anjel, smútok*** je výberový album Roba Grigorova. Album vyšiel v roku 2001.

## Zoznam skladieb

## Výroba albumu
* Nahral Robo Grigorov so skupinou Midi
;Produkcia
* Ivan Kelemen - fotografie
* IQ Design - grafické a výtvarné riešenie

## Referencie


Kategória:Hudobné albumy z 2001
Kategória:Albumy Roba Grigorova
Gold (Robo Grigorov)

***Gold*** je výberový album Roba Grigorova. Album vydalo hudobné vydavateľstvo Opus 912743-2 , EAN: 8 584019 274321  v roku 2006 na CD v edícii Gold.

## Zoznam skladieb
# „Žuvačka za uchom“ - (Robo Grigorov / Ľuboš Zeman) - 02:41
# „Bol raz jeden žiak“ - (Robo Grigorov / Kamil Peteraj) - 03:07
# „Espresso Orient“ - (Robo Grigorov / Kamil Peteraj) - 04:19
# „Mám 300 mesiacov“ - (Robo Grigorov / Ľuboš Zeman) - 03:24
# „Edo“ - (Robo Grigorov / Kamil Peteraj) - 03:30
# „Po víne“ - (Robo Grigorov / Kamil Peteraj) - 04:12
# „Úlohy“ - 03:46
# „Posledný valčík pre Európu“ - (Robo Grigorov / Kamil Peteraj) - 03:54
# „Pocta Majakovskému“ - (Robo Grigorov / Kamil Peteraj) - 04:35
# „Klamať som si nezvykol“ - (Robo Grigorov / Kamil Peteraj) - 03:14
# „Bosý a sám“ - 04:09
# „Monika“ - (Robo Grigorov / Ľuboš Zeman) - 04:16
# „Všetci sa zídeme v jednej posteli“ - (Robo Grigorov / Kamil Peteraj) - 04:12
# „Kým ťa mám“ - (Roman Guryča / Peter Uličný) - 04:22
# „Ona je Madona“ - (Robo Grigorov / Kamil Peteraj) - 02:59	

## Výroba albumu
* Spev - Robo Grigorov
* Gitary - Andrej Šeban (3, 10), František Griglák (13-15), Peter Uherčík (3, 10, 11), Viktor Kočiščák (1, 2, 4-8, 12)
* Klávesové nástroje - Anton Kubasák (1, 2, 4 to 8, 12), Pavol Hric (3, 9-11), Robo Grigorov (13), Roman Guryča (14)
* Basová gitara - Anton Jaro (13-15), Ivan Ščasný (1, 2, 4-8, 12), Stanislav Šebesta (3, 9-11)
* Bicie nástroje – Dušan Hájek (2, 4-6, 8-10, 12), Emil Frátrik (3, 11), Roman Chovanec (1, 7)
* Perkusie - Dušan Hájek (10), Ivan Jombík (7)
* Flauta – Juraj Demovič (1), Marián Jaslovský (13)
* Saxofóny - Dušan Polakovič (1, 7), Karol Lago (14), Marián Jaslovský (15), Peter Poláček (3), Tibor Herchl (2, 4-6, 8, 10, 12)
* Husle - Jozef Ciller (3), Karel Holás (13)
* Vokály - Berco Balogh (13-15), Brigitta Szelidová (13-15), Dalibor Jenis (13, 15), Marcel Palonder (13-15)
;Produkcia
* Technici – Ivan Jombík (3, 7, 9, 10), Jozef Krajčovič (1, 2, 4-6, 8, 12), Rastislav Martinický (11), Ľuboš Války (13-15)
* Remastering - Ivan Jombík
* Fotografie - Alexander Klinko, Pavel Danko, Robo Kočan
* Grafika – MasterVision

## Externé odkazy
* Gold - úspešná edícia pokračuje - hudba.zoznam.sk

## Referencie

Kategória:Kompilačné albumy z 2006
Kategória:Albumy Roba Grigorova
Balady

**Balady** môže znamenať:
* Množné číslo od slova balada
* Názov hudobného albumu:
** hudobný album od Roba Grigorova, pozri Balady (Robo Grigorov)
** hudobný album od Jana Nedvěda, pozri Balady (Jan Nedvěd)
University of Reading Science & Technology Centre

náhľad|University of Reading Science & Technology Centre.
**University of Reading Science & Technology Centre** je vedeckotechnický park nachádzajúci sa vo východnej časti *Whiteknights Campus*, jedného z univerzitných areálov University of Reading asi tri kilometre južne od centra mesta Reading v anglickom grófstve Berkshire. Zahŕňa približne 3 000 m² kancelárskych a laboratórnych priestorov a ponúka komerčné výskumné a vývojové zariadenia 30 minút od letiska Heathrow.

Park ponúka priestory pre začínajúcich podnikateľov, malé a stredné podniky; klimatizované laboratóriá, sklady a chladiace miestnosti a integrovaný servis počítačových technológií. Umožňuje jednoduchý prístup k univerzitnej knižnici, ponúka príležitosť spolupracovať pri výskume a prístup k špecializovaným technickým službám. Tiež umožňuje kontakt so študentmi a absolventmi, ktorý môžu spolupracovať na projektoch. 

## Referencie

## Iné projekty

Kategória:Vedecké parky v Spojenom kráľovstve
Balady (Robo Grigorov)

***Balady*** je dvojalbum slovenského speváka Roba Grigorova. Album v roku 2006 vydalo hudobné vydavateľstvo HOME production HO 0006 - 2 - 331, EAN: 8 588003 554048. Jeden z jeho CD nosičov je zbierkou nových nahrávok, ktorých autormi sú Vlado Krausz, Miro Jurika, Daniel Mikletič a Robo Grigorov. Z tejto kolekcie pochádza aj singel „Povedzme…“. Druhé CD je kompiláciou dvanástich hitových balád Roba Grigorova, medzi ktorými sú piesne ako „Dvaja“, „Modlitba lásky“, „Kým ťa mám“, „Mám 300 mesiacov“, „Po víne“, či „Pocta Majakovskému“ a ďalšie. Edícia albumu vyšla v tzv.digipakovom balení s ilustráciami od akademického maliara Marcela Haščiča. 

Album *Balady* získal ocenenie Aurel 2006 za najlepší obal . Získal platinovú platňu  za predaj.

## Zoznam skladieb

## Výroba albumu
* Robo Grigorov - gitara, klávesové nástroje (CD1-1 až CD1-13), spev
* Erich Procházka - harmonika (CD1-1, CD1-3, CD1-10)
;Produkcia
* Technik zvuku – Ivan Jombík (CD1-1 až CD1-13, CD2-4, CD2-5, CD2-12), Jozef Krajčovič (CD2-2, CD2-3, CD2-9), Juraj Solan (CD2-1), Martin Jurík (CD2-7), Rastislav Martinický (CD2-11), Ľuboš Války (CD2-6, CD2-8, CD2-10)
* Mixáž, mastering – Ivan Jombík (CD1-1 až CD1-13)
* Grafika [Pre-press] – Stano Mlynár
* Technická Spolupráca] – Andrej Turok (CD1-4, CD1-6)
* Marcel Haščič - výtvarné spracovanie

## Referencie

## Externé odkazy
* Rozhovor - Robo Grigorov: Nikdy všetkým nevyhoviem - aktualne.centrum.sk

Kategória:Hudobné albumy z 2006
Kategória:Kompilačné albumy z 2006
Kategória:Albumy Roba Grigorova
Kategória:Dvojalbumy
Live (Robo Grigorov & Midi)

***Live*** je koncertný album Roba Grigorova a skupiny Midi. Album v roku 2007 na CD vydalo hudobné vydavateľstvo HOME production HO 0025 - 2 - 331, EAN: 8 588003 554222.

## Zoznam skladieb

## Výroba albumu
* Robo Grigorov - spev
* Ruslan Nikolaev - saxofón
* Lacko Kováč - bicie nástroje
* Branislav Valanský - basgitara
* Peter Preložník - klávesové nástroje
* Peci Uherčík - gitara
* Erich Procházka - ústna harmonika
;Produkcia
* Ruslan Nikolaev - strih
* Alexander Soldán, Martin Kavulič - postmastering
* Kamil Peteraj - obal albumu a fotografie
* Robo Grigorov - Art producer
* Róbert Němeček - dizajn

## Referencie

## Externé odkazy
* Robo Grigorov & Midi - Live
* Krst CD Roba Grigorova

Kategória:Koncertné albumy z 2007
Kategória:Albumy Roba Grigorova
Parkurbis

**Parkurbis** je portugalský vedecký park, ktorý sa nachádza v priemyselnej zóne Tortosendo v meste Covilhã. Park bol založený 17. septembra 2001. 

Zameriava sa na environmentálne priemyselné odvetvia, telekomunikácie, informačné technológie, zdravotnícke technológie, energetické technológie, počítače a elektroniku, biochémiu, biofyziku, papierenský priemysel, poľnohospodársky a potravinársky priemysel, vedu a technológiu materiálov, optický priemysel, letecký a automobilový priemysel komponentov.
 
## Externé odkazy
* Oficiálna stránka , 

Kategória:Portugalsko
Kategória:Vedecké parky v Portugalsku
Goražde

**Goražde** je mesto v Bosne a Hercegovine, na behu rieky Drina. Leží v časti Bosny a Hecegoviny nazývanej Federácia Bosny a Hercegoviny.

## Dejiny
Prvá zmienka o meste je z roku 1379, roku 1444 sa tu nachádzala pevnosť. Od roku 1415 potom bolo mesto známe ako obchodná križovatka, prichádzali sem hlavne obchodníci z Dubrovníku. O ďalších päťdesiat rokov neskôr, v roku 1465, sa mesta zmocnila Osmanská ríša, ktorá sa vtedy po Balkánskom polostrove po páde Konštantínopola rýchlo rozširovala. Za tureckej vlády tu vznikol Karavansaraj a hlavne kamenný most ponad rieku Drinu. Boli tiež postavené dve mešity.

## Iné projekty

Kategória:Mestá v Bosne a Hercegovine
Parc Tecnològic del Vallès

náhľad|Parc Tecnològic del Vallès

**Parc Tecnològic del Vallès** (skrátene **PTV**) je španielsky technologický park v okrese Cerdanyola del Vallès založený v roku 1987 akcionármi spoločností *Consorcium Zona Franca* a *CIDEM*. V súčasnosti (2010) zastrešuje približne 1440 podnikov a inštitúcií, ktoré pracujú v oblasti nových technológií. Park má rozlohu 200 hektárov a vytvára pracovné miesta pre približne 42 000 ľudí. Vznikol oddelením od prírodného parku Barcelona Collserola.

## História
* 1983 - spoločnosť Metropolitan Corporation v Barcelone zahájila štúdie o uskutočniteľnosti stavby budúceho technologického parku Parc Tecnològic del Vallès.
* 1985 - bol schválený plán technologického areálu Cerdanyola.
* 1987 - boli v máji podpísané koncesie v prospech Consorcium Zona Franca pre realizáciu projektu rozvoja miest technologického areálu Cerdanyola. V júli boli podpísané dohody medzi Consorcium Zona Franca a Generalitat de Catalunya o výstavbe spoločnosti. Signatármi sú Maciá Alavedra, ako Minister Generalitat de Catalunya a predseda CIDEM a Pasqual Maragall ako predseda spoločnosti Consorcium Zona Franca. V októbri bola založená spoločnosť Parc del Valles TECNOLOGICA, jej zakladajúcimi akcionármi sú Conzorcium Zona Franca s podielom 50% a CIDEM s podielom 50%.
* 1988 - boli v septembri dokončené vývojové práce prvej etapy a začali sa práce na budove obchodného centra.
* 1989 - boli v apríli v Parc Tecnològic del Vallès zriadené prvé spoločnosti.
* 1990 - v decembri spoločnosť Parc del Valles TECNOLOGICA rozšírila pôsobenie do Madridu.
* 1995 - v decembri bolo vydané povolenie na rozšírenie technologického priestoru 
* 1996 - v máji bola slávnostne otvorená prvá verzia webovej stránky Parc Tecnològic del Vallès.
* 1997 - v januári bola založená nadácia na ochranu životného prostredia.
* 1998 - v októbri bola založená nadácia *Club B-30*, ktorej zakladajúcimi členmi sú: UAB, Parc Tecnològic del Vallès, Catalana Occident a Science Foundation.

## Inštitúty

## Externé odkazy
* Oficiálna stránka 
* Barcelona Fields Study Center 

Kategória:Vedecké parky v Španielsku
Kategória:Katalánsko
Meg Ryan

**Meg Ryan**,  vlastným menom **Mary Margaret Emily Anne Hyra**, (* 19. november 1961, Fairfield, Connecticut, USA) je americká herečka. 

Dcéra rodičov Susan Jordan a Harry Hyra má troch starších súrodencov: sestry Danu a Annie a brata Andrewa. Navštevovala Bethelskú strednú školu a pokračovala štúdiom žurnalistiky na univerzite v New Yorku, ktorú ale nedokončila. 

Divadlu sa venovala už od strednej školy, no skúšala sa presadiť i v reklame a modelingu. Filmový debut mala vďaka matkiným kontaktom v roli Debby Blakeovej v dráme *[[Bohaté a slávne]]* v roku 1981. Pokračovala rolami v seriáli *[[One of the Boys]]* (1982) a *[[Wildside]]*, no prelom v jej kariére priniesla úloha v kultovom filme *[[Top Gun]]* (1986), kde si zahrala po boku Toma Cruisa. Pri natáčaní filmu *[[Vnútorný vesmír]]* sa zoznámila s budúcim manželom Dennisom Quaidom, s ktorým žila do roku 2000 a má s ním syna Jacka Henryho. 

Meg natočila i niekoľko drám, ktoré ale neboli nijak úspešné. Najväčší ohlas mali filmy *[[Keď muž miluje ženu]]* (1994), *[[Francúzsky bozk]]* (1995), *[[Oddaní láske]]* (1997) a najmä romantická komédia *[[Láska cez internet]]* (1998) s Tomom Hanksom a *[[Mesto anjelov]]* (1998) s Nicolasom Cageom.

## Filmografia

## Iné projekty

## Zdroje
* 
* http://www.csfd.cz/tvurce/59-meg-ryan/
* http://www.kfilmu.net/osobnosti.php?osoba=meg-ryan&sekce=informace
* http://www.fdb.cz/lidi/21546-meg-ryan.html
* http://www.osobnosti.cz/meg-ryan.php

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Filmoví producenti USA
Kategória:Osobnosti z Connecticutu
Kategória:Televízne herečky USA mydlových opier
Inovallée

náhľad|Pohľad na Inovallée
**Inovallée** je francúzske technologické centrum v blízkosti alpského údolia Grenoble. Bolo vytvorené v roku 1971 ako súčasť návrhu priemyselnej zóny mesta ako jeden z prvých francúzskych stredísk tohto typu.

## Dejiny
Bol pôvodne založený ako priestor pre inovácie a vedecké a technologické úspechy **ZIRST** (*Zone pour l'innovation et les réalisations scientifiques et techniques*). ZIRST sa v roku 2005 premenoval na Inovallée (zložené zo slov *inovácia* a *vallee*, podľa amerického Silicon Valley). Inovallée leží pri francúzskych spoločenstvách Meylan a Montbonnot v oblasti Rhône-Alpes.

## Súčasnosť
Na 110 hektároch pôdy sa nachádza viac než 320 spoločností s viac ako 10 000 pracovnými miestami (2013), ako napríklad Orange a Sun Microsystems s celkovým počtom 8 300 zamestnancov. Technologické centrum je vybavené výjazdom z diaľnice A 41. Dôvodmi pre výstavbu bola potreba vybudovania infraštruktúr na podporu riešení firiem v priemysle vysoko technických technológií, na podporu spolupráce medzi univerzitnými výskumami a podnikmi, ktoré sa snažia o zachovanie ekologického a neznečisteného životného prostredia pri tvorbe udržateľných pracovných miest.

18 000 m² plochy je k dispozícii pre kúpu alebo prenájmu a nové vyhradené priestory musia byť vytvorené v strednodobom horizonte, zatiaľ čo otvorenie združenia technologických firiem z Grésivaudan Valley v roku 2008, je ďalším krokom smerom k inovácií.

## Externé odkazy
Oficiálna stránka Inovallée , 

Kategória:Vedecké parky vo Francúzsku
Kategória:Stavby v departemente Isère
Brand New Eyes

***Brand New Eyes*** je tretí štúdiový album americkej pop punkovej skupiny Paramore. Album bol vydaný 29. septembra 2009, u nás cez Warner Music Slovakia, v USA cez Fueled by Ramen. Obsahuje 12 nových skladieb, medzi nimi ako bonus taktiež singel známy zo soundtracku filmu Súmrak, „Decode“. Album bol dňa 19. januára 2010 certifikovaný zlatou platňou asociáciou RIAA za predaj 500 000 kópií v USA.

## Zoznam skladieb
# „Careful“
# „Ignorance“
# „Playing God“
# „Brick By Boring Brick“
# „Turn It Off“
# „The Only Exception“
# „Feeling Sorry“
# „Looking Up“
# „Where The Lines Overlap“
# „Misguided Ghosts“
# „All I Wanted“
# „Decode“

## Referencie

## Externé odkazy
* 

Kategória:Hudobné albumy z 2009
Kategória:Albumy skupiny Paramore
Kategória:Albumy Fueled by Ramen